Obeliscus Flaminius
Obeliscus Flaminius sive "Obeliscus Augusti in Circo Maximo" est monumentum Aegyptium e granito tempore regum Ramsis II et Merenptah saeculo XIII sculptum. Obeliscus per saecula duodecim Heliopoli stetit, unde Augusto principe anno fere 10 a.C.n. Romam advectus est una cum obelisco q.d. Solari. Ille in Circo Maximo erigi iussit; inscriptionem Latinam (CIL VI 701) addere curavit. Obeliscus anno 1589 restitutus est et media Platea Populi erectus. Inscriptionem huius obelisci (vel eius gemini ?) antiquitus Graece vertit Hermapion quidam; quam interpretationem tradiderunt unus liber manuscriptus Rerum gestarum scriptoris Ammiani Marcellini